Document ID: 32006R0966

KOMISIJAS REGULA (EK) Nr. 966/2006
(2006. gada 29. jūnijs),
ar kuru groza Regulu (EK) Nr. 219/2006 par tarifa kvotas atvēršanu un pārvaldību ĀKK izcelsmes banānu ar KN kodu 0803 00 19 ievešanai laika posmam no 2006. gada 1. marta līdz 31. decembrim
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2005. gada 29. novembra Regulu (EK) Nr. 1964/2005 par tarifu likmēm banāniem (1), un jo īpaši tās 2. pantu,
tā kā:
(1)
Ievešanas atļaujas, kas izsniegtas saskaņā ar Komisijas 2005. gada 9. decembra Regulas (EK) Nr. 2015/2005 6. panta 3. punktu par ĀKK izcelsmes banānu ievešanu saskaņā ar tarifa kvotu, kas atvērta ar Padomes Regulu (EK) Nr. 1964/2005 par tarifu likmēm banāniem 2006. gada janvārī un februārī (2), bija spēkā no 2006. gada 1. janvāra līdz 2006. gada 7. aprīlim. Lai nodrošinātu to, ka visa banānu ievešana tiek pienācīgi kontrolēta, jāparedz, ka dalībvalstis Komisijai paziņo kā par brīvā apgrozībā laistajiem daudzumiem, pamatojoties uz janvārī un februārī izmantotajām ievešanas atļaujām, tā arī par brīvā apgrozībā laistajiem daudzumiem, pamatojoties uz 2006. gada martā un aprīlī izmantotām atļaujām.
(2)
Tādēļ jāgroza Komisijas Regulas (EK) Nr. 219/2006 6. panta 2. punkta b) apakšpunkts (3), kas paredz šos paziņojumus.
(3)
Šajā regulā paredzētie pasākumi ir saskaņā ar Banānu pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 219/2006 6. panta 2. punkta b) apakšpunktu aizstāj ar šādu:
“b)
pēc iespējas drīzāk, bet ne vēlāk kā 2006. gada 30. jūnijā - brīvā apgrozībā laisto banānu daudzumus, kurus nosaka, pamatojoties uz ievešanas atļaujām, kas izdotas atbilstīgi Regulas (EK) Nr. 2015/2005 6. panta 3. punktam”.
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 29. jūnijā

Labels: 3
17
18